New York Yankees Pullover Windbreaker - M | Rokit Vintage Clothing
NY Yankees pullover hooded windbreaker. BRUGTRAGEDIE: Nog 'n terugslag vir Cheverné | Netwerk24
Deur Marietie Louw-Carstens 11 Februarie 2019 10:58
Een van die leerlinge van die Hoërskool Driehoek-brugtragedie het Sondagaand ’n terugslag beleef.
Cheverné Duvenhage (13), ’n gr. 8-leerling, se hart het skielik vinniger begin klop. Sy is onder verdowing geplaas en moes weer aan ’n asemhalingstoestel gekoppel word nadat sy Vrydag vir die eerste keer in ’n week op haar eie kon asemhaal.
Cheverné word in die Netcare Unie-hospitaal in Alberton behandel.
Cheverné Duvenhage (13) Foto: Facebook
Sy kon Vrydag vir die eerste keer self water drink nadat die asemhalingstoestel ontkoppel is.
Sy is een van 14 leerlinge wat steeds in hospitale in Gauteng behandel word nadat ’n betonblok van ’n loopbrug op Vrydag 1 Februarie by die Hoërskool Driehoek in Vanderbijlpark ineengestort het. Vier leerlinge is dood en 22 is beseer.
Marli Currie (14), ’n gr. 8-leerling, is Vrydag uit die NG kerk Suid in Vanderbijlpark begrawe.
Haar familie, vriende en medeleerlinge het ná die kerkdiens pienk en pers ballonne losgelaat. Van dié ballonne, waarop boodskappe vir Marli geskryf is, is die naweek op ’n plaas tussen Vredefort en Viljoenskroon in die Vrystaat gekry.
’n Gesamentlike roudiens vir al vier slagoffers word Maandagmiddag om 15:00 uit die Kompas-gemeente gehou.
Meer oor: Brugtragedie | Cheverné Duvenhage